LOS ANGELES POLITIDISTRIKT ER LANDETS STØRSTE POLITIDISTRIKT
OG TJENER NATIONENS MEST BEFOLKEDE AMT.
DE EFTERFORSKER DE MEST BRUTALE OG KOMPLICEREDE MORD.
DETTE ER DERES HISTORIER.
20. AUGUST 2001 18:00
Den 20. august får jeg et opkald fra Bruce,
og han fortæller, at hans kone Jana har været forsvundet siden den morgen.
Og om jeg vidste, hvor hun var?
Jeg var en meget nær veninde, næsten som en søster til Jana,
og jeg sagde: "Nej, jeg har ikke set hende.
Jeg aner ikke, hvor hun kan være."
Jeg sagde: "Bruce, er der noget, jeg kan gøre for dig?"
Han brød ud i gråd og sagde:
"Du kan fortælle mig, hvor min kone er."
LA politidistrikt er de bedste af de bedste.
Nogle af de mest kendte sager bliver ført i Los Angeles.
Man skal være 110 procent dedikeret.
Det er mord. Det er den alvorligste kriminalitet.
Det hele kan koges ned til passion og pligtfølelse.
Retfærdighed kommer med sandheden.
Den 20. august 2001 ringede Bruce Koklich til Lakewood politi
for at melde sin kone Jana savnet.
Bruce sagde: "Vi har et ejendomsmæglerkontor
i det nordlige Long Beach, og Jana skulle komme på kontoret,
men jeg ved ikke, hvor hun er."
Bruce og Jana havde et ejendomsmæglerfirma i Bixby Knolls.
Kontoret i Long Beach var ikke langt fra havnen
og ikke langt fra deres hjem i Lakewood.
KONTOR - HJEM
Dagen efter, tirsdag den 21. august,
indikerer Bruce, at Jana er væk. Hun er ikke vendt tilbage.
Så der er en øget interesse.
"Hvor er hun? Hvad er der sket?"
Vi var bekymrede og prøvede at finde ud af, hvad der kunne være sket.
Bruce var et vrag. Han sad på sofaen
med hovedet i hænderne og græd som en baby,
mens han gav os de detaljer, han kunne.
At bilen var væk,
og at han prøvede at tænke på, hvad han kunne gøre,
hvor han kunne lede, leje helikoptere,
finde eftersøgningshold.
Jeg ved, da jeg efterforsker savnede personer,
at 99,9 procent dukker op inden for 24 timer.
Der er en række ting, som politiet først undersøger
efter de første 24 timer,
når det bliver mere sandsynligt,
at der er sket dem noget, og de ikke bare er stukket af.
Var hun offer for en forbrydelse?
Var det et biltyveri? Var det et uheld?
DRABSAFDELING
Vi tjekkede hospitalerne og trafikulykkerne.
Så vi vidste, at det nok ikke var det.
Jeg fik til opgave at tage til Koklich-hjemmet.
Så jeg tilkaldte et hold fra drabsafdelingen,
for det vil tage meget længere tid at efterforske,
og en af efterforskerne var Karen Shonka.
Da jeg var en ung pige, der overvejede, hvad jeg ville,
tænkte jeg: "Jeg vil være politibetjent,
så jeg kan køre stærkt overalt."
Jeg blev ansat af LA politidistrikt i 1986.
At være kvinde i politiet i midten af 80'erne var svært.
Jeg følte, at jeg skulle bevise mig selv.
Jeg ville gå meget længere,
end hvad en mandlig betjent eller kriminalbetjent ville gøre.
Jeg arbejdede hårdt på mine sager og sikrede mig,
at jeg gjorde et fænomenalt stykke arbejde.
Karen knoklede røven i laser.
Gud velsigne hende.
Hun lod ikke nogen stoppe hende i at forfølge sin drøm.
Bruce og Jana havde et hjem i Lakewood, lige nord for Long Beach,
som lå på en golfbane.
Et smukt hjem.
Da vi ankom til Koklich-hjemmet, talte vi med Bruce.
Bruce fortalte mig, at den mandag morgen
gav han Jana et farvelkys omkring klokken 6.
De var ejere af et ejendomsmæglerfirma.
Jana ankom typisk på kontoret mellem 9 og 9:30.
Klokken 10, måske 10:30, sagde Bruce:
"Jeg har spurgt de andre ejendomsmæglere:
'Hvor er min kone?' 'Hun er ikke kommet endnu.'"
Bruce og Jana havde en forretningspartner, Chris Botosan, der var på kontoret,
og Chris tog med Bruce til hjemmet for at se, om Jana var der.
Hendes bil er væk. Hendes taske er væk. Mobiltelefonen er væk.
Selv alarmen på huset var tændt.
Så han var mistænksom. "Hvor er hun blevet af?"
Det er en savnet voksen. Man skal se på alle mulighederne.
Måske stak hun af.
Måske var der en udenomsægteskabelig affære.
Man skal undersøge alt.
Hvordan har hun det mentalt? Er de på medicin?
Den slags kan fortælle os, hvor hun er.
I dette tilfælde virker noget forkert, mistænkeligt.
Bruce fortalte mig,
at Jana var til koncert fredag aften med sin veninde Nini.
Og at Jana nok var kommet hjem efter midnat.
BRUCE MELDER JANA SAVNET
ERIC CLAPTON-KONCERT MED NINI
Bruce sagde, at han og Jana ville have en rolig weekend sammen alene.
JANA OG BRUCE SLAPPER AF DERHJEMME
Om mandagen sagde Bruce, at hans kone var forsvundet.
Og ingen har kunnet fastslå, hvad der er sket med hende.
Det ligner hende slet ikke.
JANAS MOR
Det er, som om hun forsvandt fra jordens overflade.
Bruce gav os samtykke til at gennemsøge huset
og lede efter spor.
Vi gennemgik skraldespande, vi gennemgik alt
i huset for at finde ud af, hvad der var sket med Jana.
Jeg husker, at jeg gennemgik deres telefonsvarer.
Jeg skrev numre ned på folk, der havde ringet.
Bruce sagde, at de ikke besvarede opkald i weekenden,
fordi Jana stadig var bekymret over en ukendt mandestemme,
der lagde beskeder på deres telefonsvarer.
Bruce spurgte dem: "Vil I lytte til optagelsen?
Det lyder, som om nogen truer."
Det var rettet mod Jana.
Det var en mandsstemme, og han sagde:
"Du kender mig. Du skal ringe."
Bruce sagde, at han og Jana syntes, det var foruroligende,
at de ikke genkendte stemmen.
De fleste af vores bekendte har hørt den,
og ingen kan identificere den.
Vi spurgte: "Hvem vil gøre hende ondt? Havde hun fjender?"
Bruce sagde: "På grund af Janas far
har nogen måske bortført Jana."
JANAS FAR
Jana hed Jana Carpenter-Koklich.
Hendes far var statssenator,
en meget fremtrædende politiker i Californien.
Janas far, statssenator Carpenter,
var meget populær i lokalsamfundet.
CARPENTER ERKLÆRER SIG USKYLDIG I KORRUPTION
Men han blev blandet ind i noget kriminalitet senere i karrieren.
Han blev retsforfulgt og kom endda i fængsel.
TIDLIGERE SENATORS DATTER SAVNET
To år før Janas forsvinden blev han løsladt.
Så der var meget opmærksomhed i medierne om,
at det må have noget at gøre med hendes forsvinden.
MÅSKE BLEV HUN STALKET. DE HAR EN OPTAGELSE.
Kunne det være en slags hævn for handlinger i hans politiske karriere?
Denne ukendte mandsstemme, der efterlod beskeder,
kunne være den mulige kidnapper.
Bruce fortalte os, at de havde tilbagetaget ejendomme
i bandeområder i LA amt.
Jana tog måske ud og blev bortført der.
Det var nogle gange Janas opgave at opkræve husleje.
Så hun havde en pistol.
Hun var bange for,
at nogen ville prøve at røve hende, mens hun opkrævede pengene.
Det tilføjer endnu et niveau til efterforskningen.
I mange tilfælde, hvis man ikke er villig til at bruge pistolen,
kan den let tages fra dem og bruges mod dem.
Det ligner hende ikke at forsvinde en hel dag.
JANAS MAND
Hun er en skarp og professionel kvinde, som jeg elsker højt
og håber på at få hurtigt tilbage.
Bruce var meget imødekommende.
Han gav os den information, vi havde brug for.
Bruce sagde, de havde været gift i 11 år,
og de var i et meget kærligt ægteskab.
Bruce og Jana havde lignende mål i livet
og startede et ejendomsmæglerfirma sammen,
som var meget succesfuldt.
De var bundet til deres forretning, men de nød deres liv.
Jeg kunne se, hun elskede ham.
JANAS VENINDE
Bruce og Jana tilbragte meget tid sammen, næsten al deres tid sammen.
De tog aldrig beslutninger uden at rådføre sig med hinanden,
og de talte altid om,
hvor de var på vej hen, og hvordan de ville nå dertil.
Vi sad sent oppe i går og prøvede at komme på et motiv.
JANAS FAR
Hvorfor ville nogen gøre det?
Uret tikker helt sikkert.
Jana er måske blevet bortført, og vi har allerede mistet tid.
Hun kunne være i nød.
Så vi vil have, at medierne får hendes billede,
et billede af hendes bil og nummerpladen ud.
Vi har brug for offentlighedens hjælp til at finde Jana Koklich.
Hvis vi finder bilen, finder vi nok Jana.
22. AUGUST 2001 JANA SAVNET: 2 DAGE
Vi forventede, at der ville komme et krav om løsepenge eller noget, der fortalte os,
at hun var i live, og det håb fortsatte vi med at have.
Tiden gik.
Jana kom ikke hjem.
Jana ringede ikke.
Ingenting.
Og politiet afhører folk.
Der kom intet ud af den politiske teori omkring Janas far.
Den blev tjekket og clearet.
Men et navn, der dukkede op, mens vi interviewede Bruce Koklich,
var Chris Botosan.
Bruce sagde, han kom hjem med Chris, mens han ledte efter Jana.
Chris var forretningspartner med Jana og Bruce
i et softwarefirma, de lige havde startet.
Jeg tror, der var en situation,
hvor der skete noget mellem ham og Jana.
Bruce fortalte mig aldrig noget om det,
men det blev bare tydeligt
de par gange, jeg så dem alle sammen,
at Jana ikke kunne lide ham.
Hun var ikke rigtig glad for ham.
Chris, som var partner med Bruce og Jana,
ville have gavn af Janas forsvinden.
I denne branche,
hvis Jana bliver elimineret, får Chris en større bid af kagen.
Politiet sagde, Chris måske havde noget med det at gøre.
Så hørte vi, at han forlod byen.
Så det var pludselig et rødt flag for politiet.
Vi fandt Chris Botosan og bekræftede hans alibi for den weekend,
hvor han hang ud med en kæreste.
Chris Botosan blev til sidst clearet som mistænkt.
Vi talte med Janas veninde Nini.
Hun sagde, at Jana virkede glad fredag aften,
og at Jana ikke ville være sent oppe.
Hun fik kun et halvt glas vin til Eric Clapton-koncerten,
fordi hun skulle tidligt op næste dag
til en aftale med Dean, hendes personlige træner.
JANAS TRÆNER
Dean fortalte mig, at han havde trænet hende
de sidste fire, fem år.
Hun gik aldrig glip af en aftale, og hun kom aldrig for sent.
Hver lørdag morgen omkring klokken syv
løb de nede ved stranden.
Kriminalbetjentene overvejede:
"Kunne der være et romantisk forhold?"
Hun begyndte at ændre sit ydre image.
Hun havde fået lavet sine tænder.
Hun havde tabt sig.
Jana delte en af sine personlige træninger med en god veninde, Connie.
Connie sagde, at der ikke var nogen seksuel spænding mellem Dean og Jana.
Alt var meget professionelt.
Jana var bare meget besat af sin træning.
Vi bekræftede hans historie og tjekkede hans alibi,
og han blev clearet som mistænkt.
Der var intet mellem Dean og Jana.
Jeg kendte Jana godt, og der var ingen mulighed for,
at hun var rejst med en eller anden elsker.
Det var bare ikke muligt, at det var noget, hun havde gjort.
Der var helt sikkert sket hende noget.
17. AUGUST JANA GÅR TIL KONCERT MED NINI
Dean fortalte mig, at Jana gik glip af aftalen
lørdag klokken syv om morgenen.
Han ringede til hjemtelefonen og hendes mobil, og der var intet svar.
Det overraskede ham, at hun ikke kom.
Hun havde også en massageaftale om lørdagen klokken 14 med Nini.
JANA MISSER TRÆNING
JANA MISSER MASSAGE
Nini sagde: "Jana dukkede ikke op."
Som weekenden gik, prøvede hun at kontakte hende,
men fik intet svar.
Nini fik kun Bruces telefonsvarer.
Der kom aldrig noget svar fra hverken Jana eller Bruce.
Det gav et rødt flag.
Jeg spurgte Bruce: "Hvorfor svarede Jana ikke på de opkald?"
Han sagde: "Vi ville bare slappe helt af hele weekenden."
De er professionelle ejendomsmæglere,
og det var meget mærkeligt, at de ikke besvarede opkald.
25. AUGUST 2001 JANA SAVNET: 5 DAGE
Når man efterforsker den slags sager, vil man have al information, man kan få.
Husholdersker kan være meget informative.
De ser, hvad der foregår. De er de stille øjne i et hus.
Jeg talte med husholdersken.
Hun hed Consuelo.
Hun sagde, at hendes rutine var
at skifte sengetøj hver tirsdag i soveværelset.
Hun sagde, at da hun redte sengen ugen før,
var der et hvidt og sort lagen med kursiv skrift på.
Der var ord på lagnerne.
"Lykke", "kærlighed", fine ord.
HUSHOLDERSKE
Men tirsdag den 21.
var det ikke de samme lagener på sengen.
14. AUGUST CONSUELO SKIFTER LAGNER
20. AUGUST BRUCE MELDER JANA SAVNET
21. AUGUST ANDRE LAGNER PÅ SENGEN
De lagner, hun havde lagt på tirsdagen før, var væk.
Og nu var der et lagen til en enkeltseng på sengen,
men det var en dobbeltseng.
Jeg arbejdede for Koklich-parret i ni år, og de skiftede aldrig selv sengetøj.
Det er mig, der gør det hver tirsdag.
Det gør de aldrig.
Hun tilføjede, at lagnerne ikke var at finde i huset.
Ikke i vaskemaskinen, ikke i de andre rum,
så det var hun meget bekymret over.
Hun påpegede også, at der manglede et håndklæde fra badeværelset.
En af puderne manglede også.
Det var meget usædvanligt.
Der var en teori om, at Jana blev bortført fra sin seng
af den anonyme mand, der ringede til Jana i hjemmet.
Men Bruce fortalte os, at der ikke var tegn på indbrud.
Alle dørene var låst. Alarmen var aktiveret.
Alt så sikkert ud i hjemmet.
Det må være en, der kendte Jana eller kendte til hende,
for de måtte være opmærksomme på hende, og at Bruce havde forladt huset.
27. AUGUST 2001 JANA SAVNET: 7 DAGE
Vi havde ingen spor i hendes forsvinden.
Den 27. august
fik vi et opkald om, at Janas Pathfinder fra 96 blev fundet
ved California Street i Signal Hill,
og det var vigtig information for os i denne sag.
Da vi fandt Janas Pathfinder,
kunne vi hverken finde hendes taske, pistol eller mobiltelefon.
Vi tjekkede bagagerummet på hendes Pathfinder,
og der fandt vi en fjer.
Fjeren i bagagerummet
var vigtig, fordi hendes pude manglede fra sengen.
Og så fandt vi det, der så ud til at være en stor blodplet.
Når man har en sag om en savnet person,
og man finder en betydelig mængde blod,
begynder man at tænke: "Okay, det er ikke godt."
Hun er en sød og rar pige.
Ingen havde nogen grund til at gøre det her.
Der er en lille chance for, at de finder hende i live.
men jeg er forberedt på hvad som helst.
Jeg vil bare have en afslutning.
Så dykker man ned i sagen.
Hvor er hun? Hvor er hendes lig? Vi må finde hende.
31. AUGUST 2001 JANA SAVNET: 11 DAGE
Der blev oprettet et eftersøgningshold på omkring 140
til at gennemsøge oliefelterne.
Hvis I opdager noget,
skal I trække jer fra det og ikke røre noget.
Janas bil blev fundet ved Signal Hills oliefelter.
OLIEFELTER - JANAS BIL FUNDET
Og i hele det område er der en masse store, dybe huller,
der blev gravet, da de ledte efter olie.
Vi var derude i et stykke tid, og der blev ikke fundet noget.
Det var meget skuffende, for vi vil give familien en afslutning.
Nu skal vi starte forfra.
Vi havde stadig ikke et lig,
og vi er jo kriminalbetjente i drabsafdelingen.
En sag uden et lig er ekstremt svær at bevise i staten Californien.
5. SEPTEMBER 2001 JANA SAVNET: 16 DAGE
Vi fik endnu en dommerkendelse til huset,
og vi foretog en luminoltest.
Der var en dråbe blod i soveværelset
på tæppet nær sengen.
Vi fik dna-prøver fra Janas hårbørste.
Blodpletterne, der blev fundet i soveværelset,
og det blod, der var bag i Pathfinderen, matchede Janas dna.
Beviserne bliver stadig samlet,
men den mængde blod bag i hendes Pathfinder
ville få alle til at tro, hun var blevet myrdet,
og hendes lig blev placeret der på et tidspunkt.
Jeg tror, vi kan omklassificere det fra savnet til drab.
På dette tidspunkt i vores efterforskning var det kun hendes mand Bruce,
der havde adgang til hende.
Bruce var den sidste, der så hende i live,
og som ikke har andet alibi, end at de var alene i weekenden.
Så nu begynder vi at fokusere på Bruce, hendes mand.
Kriminalbetjentene så,
at Bruce påstod, at Jana var i live og sammen med ham hele weekenden,
lørdag, søndag og mandag morgen.
Så talte de med Bruce og sagde: "Vil du tage en løgnedetektortest?
Vi vil bare bekræfte din historie."
Bruce sagde: "Det er fint."
Han spurgte efterforskerne, om han måtte se spørgsmålene på forhånd.
Det er ikke vores politik at give de spørgsmål.
Han har fået flere råd fra mange venner
fra det retslige område og endda i politiet,
og han har hørt alle mulige skrækhistorier om,
hvordan de bruger trickspørgsmål.
Hans advokat rådede ham: "Du bør ikke tage løgnedetektortesten."
Bruce var vild for at gøre noget.
Han kunne ikke bare sidde der og ikke gøre noget.
Jeg gør alt for at få min kone tilbage.
Jeg ved, han ringede til tv-stationerne og appellerede til folk.
Jeg hedder Bruce Koklich,
jeg leder efter min kone gennem 11 år,
og jeg udlover en dusør på 100.000 dollar for hendes tilbagevenden.
Dusøren på 100.000 dollars gælder stadig. Jeg vil have min kone tilbage.
Jeg vil gøre hvad som helst.
Bruce gik ud og gav interviews.
Som tiden gik, var der flere damer,
der så de interviews og kontaktede politiet.
De antydede, at Bruce kontaktede dem om at gå ud på en date.
Der var en dame i banken.
Bruce kom op og sagde:
"Vil du med ud at spise med mig?"
Hun tænkte ikke over det, før hun så i tv-interviewet, at hans kone var savnet.
Der var en anden dame på et deponeringskontor.
Hun ville ikke have noget med det at gøre.
Så var der en af naboerne.
Hun fandt en seddel på forruden.
Der stod: "Fra Bruce Koklich.
Ville dit barnebarn have lyst til at gå ud med mig?"
"Det var mærkeligt.
Hvorfor lagde han sådan en seddel for at møde mit barnebarn?"
Lige før og efter Janas forsvinden
inviterer han kvinderne ud,
og de afviste ham alle, da de syntes, han var klam.
Bruce ville gå ud med andre kvinder,
mens han gav tv-interviews om, hvor meget han savner sin kone,
og han ville gøre alt for at få sin elskede kone tilbage.
Hvad foregår der her?
Det er ikke en sørgende ægtefælle.
Det er mistænkeligt.
Det begynder at blive lidt mere bekymrende.
Da efterforskerne gik længere ind i sagen,
fandt de ud af fra venner og familie,
at Jana var utilfreds med sit liv.
Jana fortalte mig, at de ville adoptere.
Hun ville så gerne have en familie.
De havde allerede udfyldt papirerne,
og vi var begge meget spændte.
En dag dukker hun op til middag,
måske en måned før hun forsvinder.
Jeg sagde noget med: "Hvordan går det med adoptionen?"
Og hun sagde til mig: "Der bliver ingen adoption."
Nu tænker jeg, om der måske var noget andet med hende og Bruce.
Jeg kunne ikke se Bruce adoptere et barn,
for det ville tage Jana væk fra forretningen,
hvis hun var blevet mor.
Var Jana træt af Bruces dominans, som altid var der og sagde:
"Vi skal tjene flere penge og arbejde hårdere"?
Kontrol var vigtig for Bruce.
Han ville kontrollere forretningssituationen.
Han ville kontrollere personlige forhold.
Sådan var han bygget.
Vi fandt ud af, at Bruce Koklich havde en lang historie med
at invitere kvinder ud, komme med sjofle bemærkninger,
tage fat i kvinder, gøre visse ting.
Det er selvfølgelig et problem i et ægteskab.
Han var en skørtejæger, mens han var gift.
Jana vidste noget af det.
Vi ved ikke, hvad der foregik i Janas hoved,
men vi ved, hun prøvede at forbedre sig selv,
gøre sig selv mere selvstændig,
hvor hun gik ud alene, hvis hun ville.
Hun ledte efter et nyt liv, noget andet.
Jeg tror, hun truede ham med skilsmisse.
Måske sagde Jana: "Vi er færdige. Du vil ikke det samme som mig."
Jeg kan se, at Bruce ikke ville kunne håndtere det.
Han var meget ambitiøs og meget drevet af penge og sine mål.
Hvis de bliver skilt, skal han af med halvdelen af det hele.
Jeg tror ærlig talt, han dræbte hende over penge.
Han ville bare ikke dele.
Bruce og Jana havde begge livsforsikringer til 1.000.000 dollars.
Hun er sandsynligvis blevet dræbt for økonomisk vinding.
I den tid talte vi med et par naboer, der sagde,
at lørdag morgen hørte de noget, der lød som skænderi
mellem en mand og en kvinde,
og en anden beskrev det, som om nogen flyttede tunge møbler.
Billedet af sagen bliver klarere og klarere.
OKTOBER 2001 JANA SAVNET: 2 MÅNEDER
Der kom et opkald om, at et vidne så,
hvad de mente var en hvid Pathfinder
parkeret foran et hjem på California Street i Signal Hill,
men de var ikke sikre på, at det var Janas bil.
En person sagde, at de så bilen parkeret der søndagen,
før hun blev meldt savnet.
20. AUGUST BRUCE MELDER JANA SAVNET
19. AUGUST HVID PATHFINDER SET
Det var en hvid person i en hvid skjorte, og han holdt bare der i gyden,
og det virkede mistænkeligt.
Politiet tænkte: "Kunne det være Bruce?"
Vi lavede tre separate fotomapper.
En med Bruce, en med Dean, den personlige træner,
og en med forretningspartneren Chris Botosan.
Vidnet kiggede på alle tre mapper
og valgte den,
hvor Bruce blev identificeret som personen i bilen.
Det placerede Bruce i det område på en søndag,
hvor han sagde, at han og hans kone var alene hjemme.
Bruce ville have, at en anden fik skylden for hans kones forsvinden,
og det viste sig, at han tog hendes bil,
parkerede den i et meget fattigt kvarter
med nøglerne i tændingen og vinduerne nede...
...og håbede på, at nogen ville tage den,
så det så ud, som om nogen havde kidnappet
eller udsat Jana for biltyveri.
Signal Hill ligger lige nord for Long Beach.
Koklich-parret havde nogle lejlighedskomplekser i området.
Vi fik oplysninger fra nogle beboere
i Signal Hill, som sagde, de så nogle unge fra kvarteret i Janas bil
køre rundt i den og senere parkere den i en garage.
Det blev tydeligt, ikke kun for os,
men også for Janas familiemedlemmer og venner,
som begyndte at tvivle på Bruce.
Jeg havde tillid til Bruce og troede på,
hvad han havde fortalt os.
BRUCES STEDBROR
Nu skulle jeg se på det hele igen og tænke:
"Var den tillid forkert?
Er der meget mere, som Bruce ikke fortæller mig?
Er der en anden side af ham, jeg ikke vidste eksisterede,
som jeg ikke troede var mulig?"
Vi har lavet en tidslinje for 18. og 19. august.
Ifølge Bruce kommer Jana tilbage fra koncerten cirka klokken 00:30.
00:30 JANA KOMMER HJEM FRA KONCERT
Tidligt lørdag morgen hørte genboerne et skænderi mellem en mand og en kvinde.
5:30 NABOER HØRER SKÆNDERI
Kriminalbetjentene stillede Bruce flere spørgsmål:
"Hvor var I hele weekenden?"
Bruce fortalte dem:
"Lørdag læste vi nogle bøger og så fjernsyn.
Søndag gik vi rundt og talte med folk i nabolaget."
Da kriminalbetjentene talte med naboerne, sagde de: "Vi så dem ikke."
Men Bruce kom forbi og sagde:
"Husker I, jeg talte med jer i søndags? Husker I det?"
De sagde: "Nej, det gjorde vi ikke."
Vi kunne ikke bekræfte, hvad Bruce sagde.
Han kunne ikke engang huske, hvad de havde på.
Bruce Koklich plantede en idé om,
at nogen derude havde et ondt øje til Jana.
Han ledede efterforskningen i den retning fra begyndelsen.
Han mente, det var et biltyveri, en kidnapning,
eller at det var personen på telefonsvareren.
Alle de ting skal undersøges, og det blev de,
men de blev alle udelukket.
Bruce havde et motiv. Det var han den eneste, der havde.
Bruce havde meget at vinde ved Janas død.
Den potentielle livsforsikring på en million dollars,
alle ejendommene
og det smukke hjem, de havde på golfbanen.
Hvis han undgik en skilsmisse, ville han få det hele.
Anser politiet dig for mistænkt i sagen?
Ikke så vidt jeg ved.
Jeg gør, hvad jeg kan for at få min kone tilbage.
Bruce lignede ikke en, der var i sorg.
Hans kone er forsvundet, og han går ud og prøver at møde kvinder
og have sex med dem.
Det virkede, som om Bruce ville være single.
Bruce ville være ejendomsmogul, manden med pengene og ejendommene,
og Jana stod i vejen for det.
Så han fandt på en plan for at slippe af med og myrde sin kone.
Jeg tror, at Bruce dræbte sin kone tidligt lørdag morgen.
Bruce pakker hendes krop ind i lagnerne med pudebetræk eller håndklæder
og bærer hendes lig ind i Pathfinderen,
som var i garagen på det tidspunkt.
Men den mængde blod, der var bag i hendes Pathfinder,
lignede det forrådnelse.
Et lig begynder at gå i forrådnelse, når det nedbrydes.
Så jeg tænkte:
"Holdt han hende i garagen lørdag og søndag?"
Han kører hendes lig væk
og smider det et sted mellem deres hjem og Signal Hill...
JANAS BIL FUNDET
...for søndag aften blev Pathfinderen set i Signal Hill
med ham i førersædet.
OLIEFELTER
Og så går han de seks kilometer hjem til Lakewood.
Hele holdet gjorde et godt stykke arbejde
med at cleare enhver anden mulighed.
Alle veje fører til Bruce Koklich.
Når man lægger alle de store, belastende ting sammen,
var det bevis nok til,
at statsanklageren kunne indgive en arrestordre.
MAND TILBAGEHOLDT EFTER DRAB PÅ KONE, SOM FORSVANDT
30. JANUAR 2002 JANA SAVNET: 4 MÅNEDER
Da Bruce var blevet anholdt for mordet på Jana,
og alle de små brikker faldt på plads for mig og min kone,
og vi blev kede af at høre, at Bruce havde noget med det at gøre.
Der var mange indicier, der tyder på, at Bruce ikke er uskyldig.
Jeg tænkte: "Det er godt.
Han er i fængsel, indtil retssagen kommer."
Men jeg tog fejl.
Han blev løsladt mod en kaution på 1.000.000 dollars.
Jeg elsker min kone. Jeg håber, hun bliver fundet.
Og jeg er virkelig ikke skyldig.
18. FEBRUAR 2003 RETSSAGEN BEGYNDER
Efter mange måneder, næsten et år, kom vi i retten.
For at få en dom, skal vi bevise,
det var ham, der fik hende til at forsvinde ved at dræbe hende.
Men problemet er, at vi ikke har liget, som er vores bedste bevis.
Eftersøgningen af liget fortsætter.
Denne sag var en øjenåbner for os alle,
for vi havde aldrig haft en sag uden et lig.
Der var ikke mange af de sager, man kunne dømme folk i.
Så vi havde kun indicier.
Det er en stor opgave for anklageren at overbevise alle 12 nævninge om,
at der ikke er nogen rimelig tvivl.
Der er altid en tvivl i sager uden lig.
Jana havde en livsforsikring på 1.000.000 dollars.
Bruce kunne inkassere livsforsikringen.
Anklagemyndigheden skulle bevise, at der var et økonomisk motiv.
Anklagemyndigheden havde mange gode vidner,
der ville komme og vidne på vegne af Jana.
Det var mit ansvar at gøre det.
Hun var den sødeste dame i verden.
Hun fortjente det ikke.
Og da jeg så Bruce, var han slet ikke nervøs.
Bruce ville vidne, hvilket var en overraskelse.
For det meste, når en tiltalt kommer i vidneskranken,
gør de mere skade end gavn.
Men forsvaret havde en stærk sag.
Der er ikke det mindste motiv...
FORSVARSADVOKAT
...hverken personligt eller økonomisk, som det er blevet foreslået.
Bruce Koklich vidnede, at han og hans kone havde et godt forhold.
Hans advokater viste billeder af parrets ferier.
De viste også juryen fødselsdags- og jubilæumskort,
som parret havde udvekslet i deres ægteskab.
Han malede et andet billede af, hvad der foregik.
Spørgsmålet var: "Vil en jury købe det?"
Som kriminalbetjent tænker man altid:
Jeg sætter dette billede sammen, de dømmer det,
og der skal bare være én person, der ikke kan lide det."
Der røg din sag.
Da alle beviserne var fremlagt,
gav dommeren juryen instruktioner,
og de gik ind i jurylokalet for at votere.
Der gik en dag, og der skete intet.
Endnu en dag og endnu en dag. Det blev ved.
Når der går over en dag eller to, begynder jeg at blive bekymret.
I denne sag voterede juryen i seks dage.
Der var syv for skyldig og fem for uskyldig.
De kunne ikke nå frem til en enstemmig dom.
Dommeren afviste sagen på grund af den uenige jury.
SAGEN AFVIST MANGLENDE FYSISKE BEVISER
Det er svært at sluge.
Især fordi vi havde syv, der troede på det, vi præsenterede.
Jeg kunne ikke fatte, at Bruce slap af sted med det.
Han dræbte Jana, og han gik fri.
Anklagemyndigheden måtte se nærmere på det,
og de besluttede, at vi skulle gøre det igen,
men vi må have en anden tilgang.
OKTOBER 2003 8 MÅNEDER SENERE
Jeg blev bedt om at komme ind og lave det, der blev kaldt en "visuel retssag",
hvor vi præsenterede alle indicierne i et lysbilledshow.
Vi havde diagrammer.
CONSUELO KONSTATERER MANGLENDE TING
Vi lægger ikke vægt på, at Jana blev dræbt for livsforsikringen.
Vi ville koncentrere os om tidslinjen.
Lagnerne, placeringen af bilen
og alt det andet pegede på Bruce.
MANDS ANDEN MORDRETSSAG KOMMER FOR EN JURY
Da retssagen var slut,
og juryen gik ind for at votere, havde jeg en god fornemmelse.
Juryen voterede kun i et par timer. Det var mindre end en halv dag,
så ringede de med klokken, og de havde en dom.
Juryen kom ud, og dommen blev læst op.
Bruce Koklich blev kendt skyldig.
KOKLICH KENDT SKYLDIG I DRAB PÅ KONE
Jeg husker, at jeg sad og græd.
Det var kulminationen på det hele.
Nu kan vi lave en mindehøjtidelighed for Jana.
JANAS MOR
Jeg ville ønske, vi havde fået ham til at fortælle, hvad han gjorde med hende.
Gerningsmanden har også en familie, og de...
De står med skuffelsen og skammen.
Der var ingen grund til, at Jana skulle dø.
Det er særligt trist ikke at vide, hvor hendes lig er,
så vi kunne give hende et sidste farvel.
JANAS STEDMOR
Bruce, du tog din kone, som elskede dig.
Du tog alt, hvad Jana var og kunne have været.
Du tog en datter. Du tog en niece og en kusine.
Du tog hendes fars vilje til at leve og det eneste, der gav ham trøst.
Du vil blive fængslet,
som loven foreskriver, i 15 år til livstid.
Da dommeren afsagde Bruces dom,
kiggede han på mig og sagde: "Bare rolig. Jeg skal nok klare mig."
De lagde ham i håndjern og tog ham med.
Han er en egoistisk manipulator,
der troede, han kunne charmere sig ud af det,
men det virkede ikke.
Bruce kunne ikke overliste de ihærdige kriminalbetjente.
Alle er stolte af at arbejde i drabsafdelingen.
Man får en sag, man arbejder på sagen, og man giver ikke op.
Selvom jeg stadig kommunikerer med Bruce,
har jeg ingen sympati for ham og hans situation,
men jeg kan ikke straffe ham mere, end han bliver straffet.
Jeg føler virkelig med Jana og hendes mor og far,
som ikke ved, hvad der skete med deres datter.
Det er trist, og det knuser mit hjerte.
Jeg savner Jana hver eneste dag.
Det gør stadig ondt.
Hun var en dejlig person.
Ja, jeg savner hende meget.
Undskyld.
At kunne samle dette puslespil
og tage det i retten, så 12 personer kan se det,
og at de bliver enige
i det, jeg og mit team har lavet,
er meget givende at kunne gøre.
Når jeg reflekterer over det,
nu jeg ikke længere er kriminalbetjent i drabsafdelingen...
Jeg har kun været pensioneret i 32 dage, så det er lidt...
Efter 42 år er det stadig svært at forstå.
Jeg var deprimeret, da jeg forlod drabsafdelingen.
Det var som at forlade min familie.
Jeg savner spændingen, udfordringen ved at løse en sag,
så jeg tænkte over det et år, og jeg måtte bare tilbage.
Jeg kunne ikke gå på pension.
Jeg græd.
Det gjorde jeg. Jeg var bare
så meget i tvivl, og jeg følte det ikke i mit hjerte.
Karen Shonka trak sig tilbage, men besluttede at arbejde igen.
Hun er arbejdsnarkoman.
Den skøre pige gik tilbage.
Der er en meget lille procentdel, der kommer til drabsafdelingen
og bliver der i mere end et årti.
Det kræver en særlig person
at se og håndtere de traumer, vi håndterer.
Der er intet lignende job,
selv ikke i politiet, som at arbejde i drabsafdelingen.
Det er derfor, det bliver en familie.
Man skal huske, at der er forskellige ideologier.
Der er forskellige religioner, racer og politiske partier,
men man finder sammen...
...for jobbets skyld.
Man var en lille del af noget meget større.
Man har et kæmpe ansvar på sine skuldre.
- Men det er cool, ikke? - Jo.
Man giver ordrer, og man er en stor kanon.
Hvis jeg savner noget, var det de folk, jeg arbejdede med,
og det sjov, vi havde.
Der var tid til at være seriøs og tid til at lege.
Inderst inde vil man altid være kriminalbetjent.
Hvis jeg skulle gøre det igen, hvis jeg var 25 eller 30 år,
og jeg vidste: "Dette venter de næste 35 år,"
ville jeg ikke ændre en skid.
Jeg ville ikke ændre noget. Det har været fantastisk.
Tekster af: Martin Larsen